หุ้นเช้า20ธ.ค.ปิดลบ 2.30 จุด
หุ้นไทยภาคเช้าปิดที่1,376.10 จุด ลดลง 2.30 จุด มูลค่าการซื้อขาย 21,169.94 ล้านบาท
20 ธ.ค. 2555

หุ้นไทยภาคเช้าปิดที่1,376.10 จุด ลดลง 2.30 จุด มูลค่าการซื้อขาย 21,169.94 ล้านบาท 
ดัชนีตลาดหุ้นไทยวันที่ 20 ธ.ค.ทะยานบวกในช่วงเปิดตลาดก่อนที่จะลดลงมาปิดในแดนลบที่ 1,376.10 จุด ลดลง 2.30 จุด หรือ 0.17% มูลค่าการซื้อขาย 21,169.94 ล้านบาท 
บล.บัวหลวง ระบุว่าตลาดหุ้นไทยยังมีแนวโน้มปรับตัวสูงขึ้นต่อเนื่อง จากตัวเลขข้อมูลเศรษฐกิจโลกที่ดีขึ้น ขณะที่สภาผู้แทนราษฎรสหรัฐสามารถบรรลุข้อตกลงเพื่อหลีกเลี่ยงผลกระทบของภาวะหน้าผาการคลัง หลังจากประธานาธิบดีบารัค โอบามา ได้ยอมรับข้อตกลงการขึ้นภาษีประชาชนที่มีรายได้กว่า 400,000 เหรียญสหรัฐ รวมทั้งยอมรับข้อเสนอเกี่ยวกับภาษีด้านอื่นๆและการใช้จ่ายในโครงการประกันสังคม ดังนั้นสัญญาณความคืบหน้าการเจรจาไปในทางที่ดีจะส่งผลบวกต่อตลาดหุ้นเชิงบวกทั่วโลก แนวโน้มเศรษฐกิจที่เริ่มดีขึ้นจะส่งผลให้อุปสงค์กลับมาฟื้นตัว ทำให้นักลงทุนหันมาให้ความสนใจกับหุ้นกลุ่มพลังงานและปิโตรเคมี กลุ่มค้าปลีก ท่อง
เที่ยว ก่อสร้างและวัสดุก่อสร้างปรับตัวเพิ่มขึ้นเช่นกันจากความคาดหวังในการเบิกจ่ายงบประมาณของรัฐบาลสำหรับการลงทุนในปี 2556
ทั้งนี้ เงินทุนไหลเข้าสู่กองทุนหุ้นเอเชียจำนวนมากในช่วง 10 สัปดาห์ที่ผ่านมา ส่งผลให้ตลาดหุ้นไทยได้รับเม็ดเงินมากขึ้น และเมื่อสัปดาห์ที่ผ่านมา ต่างชาติซื้อสุทธิในตลาดหุ้นไทยเทียบกับการขายจากสถาบันในประเทศและนักลงทุนรายย่อยแม้ว่าตลาดหุ้นจะปรับขึ้นต่อเนื่อง คำถามตลาดมีความเสี่ยงมากน้อยบริเวณ 1,350 จุด ทำให้ภาวะตลาดมองการปรับตัวขึ้นโดยมีแนวต้านที่ 1,400 จุด และขยับแนวรับขึ้นเป็น 1,355 จุด
มองในเชิงเทคนิค ถือว่ายังไม่พบสัญญาณเชิงลบ โดยหุ้นกลุ่มธนาคารและวัสดุก่อสร้างซึ่งเป็นกลุ่มนำตลาดยังมองสัญญาณพักตัวบนทิศทางขาขึ้นอยู่ แต่อย่างไรก็ตาม ยังคงจับตาดูเรื่องของกระแสเงินลงทุนต่อเนื่องจากสัปดาห์ที่แล้ว หลังจากค่าเงินค่าเงินเหรียญสหรัฐมีสัญญาณอ่อนค่าลง 
หลักทรัพย์ที่มีมูลค่าการซื้อข ายสูงสุด 5 อันดับ ได้แก่  
UV            มูลค่าการซื้อขาย 1,354 ล้านบาท ปิด 10.00 บาท เพิ่มขึ้น 0.25 บาท (+2.56%)    
PAE          มูลค่าการซื้อขาย 1,077 ล้านบาท ปิด 1.73 บาท เพิ่มขึ้น 0.21 บาท (+13.82%)    
BAY         มูลค่าการซื้อขาย 1,028 ล้านบาท ปิด 31.50 บาท เพิ่มขึ้น 0.75 บาท (+2.44%)    
GOLD      มูลค่าการซื้อขาย 1,011 ล้านบาท ปิด 9.25 บาท เพิ่มขึ้น 0.95 บาท (+11.45%)    
KTB         มูลค่าการซื้อขาย 791 ล้านบาท ปิด 19.40 บาท เพิ่มขึ้น 0.10 บาท (+0.52%)